PATVIRTINTA

Anykščių r. Svėdasų Juozo-Tumo Vaižganto

gimnazijos

Direktoriaus 2016 m. gruodžio 19 d.

įsakymu Nr. V-89

**ANYKŠČIŲ R. SVĖDASŲ JUOZO TUMO-VAIŽGANTO GIMNAZIJOS**

**KORUPCIJOS PREVENCIJOS PROGRAMA 2017-2019 M.**

**I SKYRIUS**

**BENDROSIOS PROGRAMOS NUOSTATOS**

1. Anykščių r. Svėdasų Juozo Tumo-Vaižganto gimnazijos 2017**–**2019 metų korupcijos prevencijos programos (toliau – Programa) yra skirta korupcijos prevencijai ir korupcijos pasireiškimo galimybėms mažinti gimnazijoje 2017–2019 metais.

2. Gimnazijos 2017–2019 metų Programa parengta vadovaujantis Lietuvos Respublikos nacionaline kovos su korupcija 2015–2025 m. programa, patvirtinta Lietuvos Respublikos Seimo nutarimu Nr. XII-1537 „Dėl Lietuvos Respublikos nacionalinės kovos su korupcija 2015–2025 m. programos patvirtinimo“, Lietuvos Respublikos korupcijos prevencijos įstatymu, Padalinių ir asmenų, valstybės ar savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklėmis, patvirtintomis Lietuvos Respublikos Vyriausybės 2004 m. gegužės 19 d. nutarimu Nr. 607, Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl Valstybės ir savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“ ir Anykščių rajono savivaldybės tarybos 2016 m. sausio 28 d. sprendimu Nr. 1-TS–2 „Dėl Anykščių rajono savivaldybės 2016–2019 metų korupcijos prevencijos programos ir jos įgyvendinimo priemonių plano patvirtinimo“ bei kitais teisės aktais, reglamentuojančiais korupcijos prevencijos veiklą.

3. Programoje vartojamos sąvokos:

3.1. **Korupcija** – bet koks asmens, dirbančio gimnazijoje, tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat asmens veiksmai arba neveikimas siekiant, reikalaujant turtinės arba kitokios asmeninės naudos sau arba kitam asmeniui, taip pat tiesioginis ar netiesioginis siūlymas ar suteikimas asmeniui turtinės ar kitokios asmeninės naudos (dovanos, paslaugos, pažado, privilegijos) už atlikimą arba neatlikimą veiksmų pagal asmens einamas pareigas, taip pat tarpininkavimas darant šioje dalyje nurodytas veikas.

3.2. **Korupcinio pobūdžio teisės pažeidimai** – korupcinio pobūdžio Nusikalstamos veikos ir kiti tokio pobūdžio teisės pažeidimai, už kuriuos numatyta administracinė, drausminė ar kitokia teisinė atsakomybė.

3.3. **Korupcijos prevencija** – korupcijos priežasčių, sąlygų atskleidimas ir šalinimas, sudarant bei įgyvendinant atitinkamų priemonių sistemą, tai pat poveikis asmenims siekiant atgrasinti nuo korupcinio pobūdžio nusikalstamų veikų darymo.

3.4. **Antikorupcinis švietimas** – tai veikla, kuria siekiama mažinti korupciją ugdyti

individualią ir kolektyvinę atsakomybę, pilietiškumą bei supažindinti su asmens teisėmis ir pareigomis visuomenę.

4. Kitos Programoje vartojamos sąvokos suprantamos taip, kaip apibrėžtos Lietuvos korupcijos prevencijos įstatyme ir kituose teisės aktuose.

5. Programa padės vykdyti kryptingą korupcijos prevencijos politiką, užtikrinti skaidresnę,veiksmingesnę ir viešesnę gimnazijos darbuotojų,dirbančių pagal darbo sutartis ,veiklą.

6. Programos strateginės kryptys – korupcijos prevencija, antikorupcinis švietimas ir informavimas.

7. Programos įgyvendinimą kontroliuoja ir koordinuoja gimnazijos direktoriaus paskirtas asmuo. Programa parengta trejų metų laikotarpiui.

**II SKYRIUS**

**ANYKŠČIŲ SVĖDASŲ JUOZO TUMO-VAIŽGANTO GIMNAZIJOS VEIKLOS ANALIZĖ KORUPCIJOS PREVENCIJOS POŽIŪRIU**

8. Gimnazijos veiklos situacijos analizė atliekama vadovaujantis institucinio strateginio planavimo aplinkos analizės principais ir apima išorinių ir vidinių veiksnių, grėsmių ir galimybių analizę.Įvertinus aukščiau pateiktus veiksnius, korupcijos pasireiškimo tikimybė galima šiose veiklos srityse:

8.1. viešųjų pirkimų inicijavimas, organizavimas, vykdymas ir kontrolė;

8.2. lėšų, deleguotų iš valstybės, savivaldybės biudžeto, Europos sąjungos struktūrinių fondų tikslinis panaudojimas;

8.3. darbuotojų paieška, atranka ir priėmimas.

**III SKYRIUS**

**PROGRAMOS TIKSLAI IR UŽDAVINIAI**

9. Programos tikslai:

9.1. nustatyti priežastis korupcijai pasireikšti įstaigoje ir jas šalinti;

* 1. užtikrinti skaidrią ir veiksmingą veiklą gimnazijoje;
  2. didinti visuomenės pasitikėjimą gimnazija;
  3. plėtoti antikorupcinę kultūrą, į korupcijos prevencijos veiklą įtraukiant darbuotojus, visuomenę ir žiniasklaidą.

10. Korupcijos prevencijos tikslams pasiekti numatomi programos uždaviniai:

* 1. užtikrinti antikorupcinių priemonių įgyvendinimo kontrolę;
  2. gerinti teikiamų paslaugų kokybę;
  3. vykdyti šviečiamąją veiklą korupcijai nepakantumo srityje.

**V SKYRIUS**

**KORUPCIJOS ATVEJŲ TYRIMAS**

12. Sudaryti sąlygas darbuotojams, piliečiams pranešti gimnazijos direktoriui, atsakingiems už korupcijos prevenciją bei kontrolę asmenims apie įtarimus dėl galimos korupcinio pobūdžio nusikalstamos veiklos.

13. Tirti ir analizuoti gaunamus skundus, prašymus, pareiškimus, vertinti ir rengti siūlymus dėl korupcijos prevencijos priemonių įgyvendinimo tobulinimo.

**VI SKYRIUS**

**PROGRAMOS ĮGYVENDINIMAS**

14. Programos uždaviniams įgyvendinti sudaromas korupcijos prevencijos planas, kuris nustato priemones, jų vykdymo terminus bei vykdytojus. Planas- neatskiriama programos dalis.

15. Programą vykdo visi įstaigos darbuotojai.

16. Programos įgyvendinimo priežiūrą bei kontrolę vykdo asmuo, atsakingas už korupcijos prevenciją.

**VII SKYRIUS**

**BAIGIAMOSIOS NUOSTATOS**

17. Programa įgyvendinama pagal priemonių planą ir programa įsigalioja nuo 2017 m. sausio 2 d.

18. Už konkrečių priemonių įgyvendinimą atsako priemonių plane nurodyti vykdytojai.

19. Programa skelbiama gimnazijos interneto svetainėje.

20. Korupcinė situacija vertinama bei priemonių planas peržiūrimi kas treji metai. Esant būtinybei, programa gali būti koreguojama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_